Aragón ha d'estar independién. Os aragoneses nos emos de fixar como oxetibo pulitico adubir a independenzia y emos de luitar por era como o solenco meyo ta refer-nos en o nuestro orgüello como país y ganar o rispeto de os atros. No bi ha atro camín ta a recuperazión nazional d'Aragón, d'a cultura de nusatros, d'o nuestro idioma, d'o dominio sobre os nuestros recursos. Solamén a nusatros, o Pueblo aragonés, pertoca fer baler os nuestros dreitos como nazión libre que estiemos y solamén a o Pueblo  aragonés pertoca dezidir soberanamén o que se fa en a suya casa. Secutamos-nos o chubo español! No dandaliemos en o nuestro preposito de beyer un esdebenidero independién ta Nuestra Tierra. Qué se'n baigan! No dixemos que mos traten como a un territorio conquistato. A o canto d'España o Nuestro Pueblo s'eslangueze y s'amorta. Solamén desixen o nuestro sacrifizio sin dar cosa a tornachunta. Faigamos fren a o nazionalismo zentralista y españolista! No lis demos tregua, ni estrafiquemos con ers!. Que pleguen a o  combenzimiento de que no adubirán a chusmeter-nos; que se beigan fastiaus por o nuestro repunte; que por o peso d'a luita baxen as suyas bandieras, dexen buedos os suyos